2014. gada 16. septembrī Rīkojums Nr. 511

Rīgā (prot. Nr. 49 24. §)

**Par Alūksnes novada pašvaldības nekustamā īpašuma "Ceļš Māriņkalna apvedceļš" pārņemšanu valsts īpašumā**

1. Saskaņā ar Publiskas personas mantas atsavināšanas likuma 42. panta otro daļu un 43. pantu un likuma "Par autoceļiem" 4. panta pirmo daļu pārņemt bez atlīdzības valsts īpašumā un nodot Satiksmes ministrijas valdījumā Alūksnes novada pašvaldības īpašumā esošu nekustamo īpašumu "Ceļš Māriņkalna apvedceļš" (nekustamā īpašuma kadastra Nr. 3696 0050291) − zemes vienību (zemes vienības kadastra apzīmējums 3696 005 0291) 0,38 ha platībā un uz tās izbūvēto inženierbūvi − ceļa posmu 0,00.−0,36. km (būves kadastra apzīmējums 3696 005 0291 001) − Ziemera pagastā, Alūksnes novadā.

2. Satiksmes ministrijai saskaņā ar Publiskas personas mantas atsavināšanas likuma 42. panta otro daļu un likuma "Par autoceļiem" 7. pantu šā rīkojuma 1. punktā minēto nekustamo īpašumu:

2.1. izmantot valsts autoceļu tīkla pārvaldīšanas funkcijas nodrošināšanai;

2.2. bez atlīdzības nodot Alūksnes novada pašvaldībai, ja tas vairs netiek izmantots šā rīkojuma 2.1. apakšpunktā minētās funkcijas nodrošināšanai.

3. Satiksmes ministrijai šā rīkojuma 1. punktā minēto nekustamo īpašumu normatīvajos aktos noteiktajā kārtībā ierakstīt zemesgrāmatā uz valsts vārda Satiksmes ministrijas personā, vienlaikus zemesgrāmatā izdarot atzīmi par šā rīkojuma 2. punktā minētajiem tiesību aprobežojumiem, kā arī par aizliegumu atsavināt nekustamo īpašumu un apgrūtināt to ar hipotēku.

# Ministru prezidente Laimdota Straujuma

# Satiksmes ministrs Anrijs Matīss